ഹിമാചല്പ്രദേശ് നിയമസഭാ തെരഞ്ഞെടുപ്പില് മുഴുവന് സീറ്റിലും മത്സരിക്കുമെന്ന് എഎപി സിംല: അടുത്ത വര്ഷം നടക്കുന്ന ഹിമാചല്പ്രദേശ് നിയമസഭാ തെരഞ്ഞെടുപ്പില് മുഴുവന് സീറ്റിലും മത്സരിക്കുമെന്ന് ആം ആദ്മി പാര്ട്ടി. സംസ്ഥാനത്തെ ചുമതലയുള്ള എഎപി നേതാവ് രത്നേഷ് ഗുപ്തയാണ് ഇക്കാര്യം വ്യക്തമാക്കിയത്. സംസ്ഥാനത്ത് 68 നിയമസഭാ സീറ്റുകളാണ് ഉള്ളത്. ഡല്ഹിക്ക് പുറമെ ഉത്തര്പ്രദേശ്, ഉത്തരാഖണ്ഡ്, പഞ്ചാബ്, ഗുജറാത്ത്, ഗോവ എന്നീ സംസ്ഥാനങ്ങളായിരുന്നു ഇതിന് മുമ്ബ് എ.എ.പി നേട്ടമുണ്ടാക്കാന് ശ്രമിച്ചത്. ഈ അഞ്ച് സംസ്ഥാനങ്ങളിലും അടുത്ത വര്ഷമാണ് നിയമസഭാ തെരഞ്ഞെടുപ്പ്. അടുത്ത വര്ഷം നവംബറിലാകും ഹിമാചല്പ്രദേശില് തെരഞ്ഞെടുപ്പ് നടക്കുക. ബി.ജെ.പിയാണ് നിലവില് ഹിമാചല്പ്രദേശ് ഭരിക്കുന്നത്. ജയറാം താക്കൂറാണ് മുഖ്യമന്ത്രി. 2017ലെ നിയമസഭാ തെരഞ്ഞെടുപ്പില് 44 സീറ്റുകള് നേടിയാണ് ബി.ജെ.പി അധികാരത്തിലെത്തിയത്. കോണ്ഗ്രസ് 21 സീറ്റുകള് നേടി. രണ്ട് സീറ്റില് സ്വതന്ത്രരും ഒരു സീറ്റില് സിപിഐഎമ്മും വിജയിച്ചു.